Munkanapló

Portugália

Póvoa de Varzim

2022. 07. 19-08. 09.

07.19.

A 3,5 órás repülőút után megérkeztünk Portoba, ahonnan a Povoa de Varzim-ban lévő szálláshelyünkre.
Kis kipakolás és ismerkedés után elmentünk felfedezni a várost.

07.20.

A napot reggelivel indítottuk utána közösen minden diák munkahelyére és azokba az éttermekbe ahol enni fogunk.
A délutánt ismét a szabadban töltöttük.

07.21.

 A szokásos módon kezdődött a napunk mindenkit elvittek a munkahelyére és megkezdhette az első munkanapját. Beállítottak minket a portugál munkatársaink mellé és kézzel lábbal mutogatva próbáltunk nekik mindenben segíteni. A munkából vissza érve mindenki elmesélte, hogy milyen volt az első munkanapja.

07.22.

Pénteken pedig már mindenki egy kicsit rutinosabban indult el a munkahelyünkre és vetette bele magát a szakmájának gyönyörébe.

07.23.

A mai napon mivel ez nekünk is hétvége ezért természetesen nem kellett mennünk dolgozni. Ezért délelőtt elvittük a ruháinkat a közeli mosodába, ahol körülbelül 1,5 óra alatt mindenki ruhái ki lettek mosva, szárítva, és össze lettek hajtogatva.

07.24.

Ezen a csodás napsütéses vasárnapon egy nagyon kedves túravezető elvitt minket Portóba várost nézni. Minden nagyobb és érdekesebb nevezetességet megnéztünk és mindegyiknél elidőztünk egy kicsit.
A legjobbnak a Portói bor kóstolását tartottam.
Úgy érzem nagyon hamar elszaladt ez a nap mivel nagyon jól éreztük magunkat és viszonylag hamar visszaértünk a szállásra. Ezután a délutánt pihenéssel töltöttük és az esti vacsora után még lenéztünk a partra a többiekkel.
Viszont hamar vissza kellett jönnünk mert másnap munka volt.

07.25.

A hétfő mindig egy nehéz nap és ez a reggelen is meglátszódott mivel alig tudtunk kikelni az ágyból. De legalább ezt a többi munkatársunkon nem lehetett észrevenni. A nap nagy részét egy Opel szerelésével és felnik gumizásával töltöttük. Ezek után következett a megszokott délutáni pihenő és este a vacsora.

07.26.

A keddi napon is sűrű munkánk volt mivel műszaki vizsgára készítettünk fel autókat ami gondos odafigyelést igényel meg persze szakértelmet kíván.

07.27.

A mai napon egy igazi munkás autót csináltunk egy toyota hiacet amin vezérlést kellett cserélni ezután érkezett egy citroen berlingo amiről a váltót kellett leszenvednünk.

07.28.

A reggel a szokásos módon indult
Ezen a napon a céges autó karbantartását végeztük el.
És egy suzuki swift kipufogóját csináltunk meg. Este pedig a parton pihentünk.

07.29.

A reggelünk nehezen indult mivel alig tudtunk felkelni.
A munkába Joaquinnal és Paulino-val dolgoztunk együtt egy Opel corsán és egy transporteren. Az esti vacsora után filmet néztünk a többiekkel.

07.30.

Nagyon szép szombati reggelünk volt.
A csapat egy részével szörfözni mentünk, ami egész jól ment a társaságnak.
Míg mi szörföztünk a többiek mostak.
Az estét a parton töltöttük.

07.31.

Vasárnap egész nap pihentünk filmeztünk és zenét hallgattunk a szobánkban.
Viszont este lementünk kicsit röplabdázni a partra.

08.01.

Az ébredés és a reggeli után a munkába nagyon jól telt a napunk. Kitakarítottuk a műhelyt és utána egy audi-n cseréltünk olajat.
Vacsora után az estét a parton töltöttük.

08.02.
A szokásos reggeli rutinunk után a munkahelyen egy alfa romeo-n cseréltünk féltengely szilenteket és fékeket amihez szét kellett szerelnünk az elejét.
Az esténket filmnézéssel töltöttük.

08.03.
A nehéz reggeli ébredés után megreggeliztünk és munkába indultunk.
A mai napunk hosszasan telt mivel egy Mercedesen cseréltünk olajat és első lengéscsillapítókat meg fékeket.
A munka után hazamentünk lefürödtünk és korán elindultunk vacsorázni.
A kielégítő vacsora után pedig lementünk a partra röplabdázni.

08.04.
A szokásos reggeli rutinunk után ismét belevetettük magunkat a munkába és Paulinhoval dolgoztunk egész nap.
Műhelyt takarítottunk letöröltük az emelőket autókat mostunk és rendbe tettünk mindent a műhely környékén.
A nap vége fele azért egy kis autószerelésre is volt időnk így hát egy renault-on cseréltünk gumi abroncsokat.
Munka után kicsit elmentünk várost nézni a többiekkel körbejártuk a helyi boltokat és még a partra is volt időnk le menni. Utána megvacsoráztunk és a szállásra visszatérve megnéztünk két filmet és utána mindenki nyugovóra tért.

08.05.
A reggelünk könnyen és verőfényes napsütéssel indult ezért az udvaron fogyasztottuk el a reggelinket a szobatársaimmal. Ezek után mindenki elindult munkába. A mai nap sok mindent tanultunk a műhelyben Joaquim nevű munkatársunktól mivel egy renault clio hengerfejét szedtük le. A munkaidőnk vége fele átadtuk kedves kis búcsú ajándékainkat munkatársainknak és megkínáltuk őket pálinkával mivel ez volt a műhelyben töltött utolsó napunk.
Munka után lementünk a partra kicsit sportolni és friss levegőt szívni.
Ínycsiklandó vacsoránk után a mai nap folyattuk az egyik filmet amit nem fejeztünk be utána pedig lementünk a partra sétálni.

08.06.
A mai napunk kicsit másként indult mint a többi mivel kicsivel később kellett kelnünk és reggeliznünk mert Braga-ba mentünk kirándulni a bolgár diákokkal. A túra elött még beiktattunk egy ebédet amit egy pláza gyorséttermében fogyasztottunk el. A már jól ismert idegenvezetőnk Ken a város széléről indította meg a túránkat ahol egy erdőn keresztül sétálva egy csodaszép templomot láthattunk.
Majd az óváros és az újváros részeit is megnéztük. A városnéző túránk után otthon lepihentünk mivel mindenkit kifárasztott a séta. Vacsora után az estét a városban való csavargással töltöttük.

08.07.
A mai nap később keltünk a szokásosnál és szinte egész nap pihentünk filmet néztünk és a városban vásároltunk szuveníreket a családunknak. Elmentünk ebédelni ahol tengeri ételeket kóstolhattunk meg.
Az ebéd után lepihentünk volt aki még aludt is. Este vacsora után pedig mindenki felkészült arra lélekben, hogy holnap hogyan fog összepakolni a bőröndjébe.

08.08.
A reggelünk napsütésben és jól indult volt, aki már reggeli után elkezdte összepakolni a bőröndjét, de volt olyan is aki ezt később tette meg. Este volt olyan aki inkább fent maradt és megvárta hogy hajnalba elinduljunk a reptérre de volt olyan is aki inkább lefeküdt és aludt még egy jót.

08.09.
Ezen a napon hajnalban keltünk mivel időben kint kellet lennünk a reptéren mivel a csomagfeladást és egyéb dolgokat le kellett bonyolítanunk.
A reptéren való hosszas várakozás után felszálltunk a gépre és következett egy még hosszabb 4.5 órás repülőút az időeltolódás miatt.
Végül épségben hazaértünk a csomagjainkkal együtt és végre újra a családunkkal lehettünk.

Schmidinger Bence 11B